В съответствие с член 21 от основния регламент Комисията проучи дали продължаването на действието на действащите антидъмпингови мерки спрямо Китай би било в интерес на Съюза като цяло. Интересът на Съюза беше определен въз основа на оценка на всички различни засегнати интереси, в това число тези на промишлеността на Съюза, вносителите, доставчиците и ползвателите.
 (111)
 На всички заинтересовани страни бе предоставена възможност да изразят становището си съгласно член 21, параграф 2 от основния регламент.
 (112)
 Въз основа на това Комисията проучи дали въпреки заключението, че има вероятност от повторно възникване на дъмпинга и вредата, не са налице наложителни причини, които в конкретния случай биха довели до заключението, че продължаването на действието на мерките не е в интерес на Съюза.
 1. Интерес на промишлеността на Съюза
 (113)
 Разследването установи, че има вероятност от повторно възникване на съществена вреда, в случай че се допусне мерките по отношение на китайския внос да отпаднат.
 (114)
 Ако мерките се запазят, се очаква, че промишлеността на Съюза ще успее да осъществи изцяло своето преструктуриране и в крайна сметка ще подобри своята рентабилност.
 (115)
 Поради това Комисията достигна до заключението, че запазването на действащите мерки би било в интерес на промишлеността на Съюза.
 2. Интерес на вносители/търговци
 (116)
 Нито един вносител/търговец не заяви своя интерес след публикуването на известието за започване на преразглеждане.
 (117)
 Макар да не може да се изключи, че налагането на мерките е оказало отрицателно въздействие върху дейността им, вносителите не са зависими от Китай и могат да се снабдяват с тел и въжета за ППН от други държави доставчици, като Тайланд и Южна Африка.
 3. Интерес на доставчиците
 (118)
 Трима доставчици изразиха своята подкрепа за мерките. Двама от тях са производители на валцдрат и са свързани със заявителя. Третото дружество доставя лубриканти и химикали за изтегляне на жици за промишлеността на Съюза.
 (119)
 Валцдратът, продаван на промишлеността на Съюза, представлява малка част от оборота на отрасъла и поради това не се очаква отмяната на мерките да окаже значително въздействие върху доставчиците. Все пак в интерес на производителите на валцдрат е мерките да бъдат запазени.
 4. Интерес на ползвателите
 (120)
 Дванадесет ползватели се отзоваха в рамките на настоящото разследване, за да изразят своята подкрепа за мерките, включително едно дружество с голям обем на покупките на сходния продукт.
 (121)
 Нито един ползвател не предостави пълни отговори на въпросника. При първоначалното разследване все пак бе установено, че телта и въжетата за ППН представляват 5 % от производствените им разходи и под 1 % от тези на техните крайни потребители.
 (122)
 При отсъствието на мерки по отношение на други страни освен Китай потребителите имат достъп до алтернативни източници на доставка. Освен това най-големите производители от Съюза имат сходни пазарни дялове, които поддържат високо равнище на вътрешна конкуренция.
 (123)
 Ползвателите, които заявиха интерес, изразиха своята загриженост, че отмяната на мерките би довела до дестабилизация на промишлеността на Съюза и следователно би засегнала надеждността на тяхната верига на доставки. Те отдадоха по-голямо значение на сигурността на доставките, отколкото на възможните икономии на разходи.
 5. Заключение относно интереса на Съюза
